 1 Ihe E Mere 12  Ndị a bụ ndị bịakwutere Devid nime Ziklag mgbe ọ na-enweghị ike ịgagharị otú o si masị ya nihi Sọl nwa Kish; ha sokwa ná ndị dike ya, ndị na-enyere ya aka nibu agha,ha na-eji ụta, ha na-eji ma aka nri ma aka ekpe agbapụ nkume ma ọ bụ agbapụ akụ nụta ha. Ha bụ ụmụnne Sọl, ndị ebo Benjamin.Onyeisi ha bụ Ahayiza, tinyere Joash, bụ ụmụ Shemea onye Gibia, nakwa Jiziel na Pelet bụ ụmụ Azmavet, nakwa Beraka na Jihu bụ ndị Anatọt,nakwa Ishmeya onye Gibiọn, onye bụ dike netiti mmadụ iri atọ ahụ, bụrụkwa onyeisi mmadụ iri atọ ahụ; nakwa Jeremaya na Jahazayel na Johe na Jozabad bụ onye Gedira,Eluzaị na Jerimọt na Bealaya na Shemaraya na Shefataya bụ onye Harif,Elkena na Ịs-shaya na Azarel na Joiza na Jashobiam bụ ndị si nagbụrụ Kora,na Joila na Zebadaya bụ ụmụ Jeroham onye Gidọ.E nwekwara ụfọdụ nime ndị Gad bụ ndị kewapụrụ onwe ha wee gakwuru Devid nebe siri ike mbanye nke dị nala ịkpa, ha bụ ndị dimkpa bụ dike, ndị na-aga agha, ndị na-akwadebe ọta ukwu na ube, ndị ihu ha bụ ihu ọdụm, ha na-awụ ọsọ nugwu dị ka nne mgbada.Iza bụ onyeisi ha, Obedaya bụ onye nke abụọ, Elayab bụ onye nke atọ,Mishmana bụ onye nke anọ, Jeremaya bụ onye nke ise,Ataị bụ onye nke isii, Iliel bụ onye nke asaa,Johe bụ onye nke asatọ, Elzebad bụ onye nke itoolu,Jeremaya bụ onye nke iri, Makbanaị bụ onye nke iri na otu.Ndị a si nebo Gad, bụ ndị isi ndị agha. Onye kasị nta nime ha hà ka otu narị mmadụ nịdị ike, onye kasị ukwuu hakwa ka otu puku mmadụ nịdị ike.Ọ bụ ndị a gafere Jọdan nọnwa mbụ mgbe o tochiri akụkụ ya niile, ha wee chụpụ ndị niile bi na ndagwurugwu, ma nebe ọwụwa anyanwụ ma nebe ọdịda anyanwụ.Ụfọdụ nime ụmụ Benjamin na Juda wee bịaruo ebe ahụ siri ike mbanye, bịakwute Devid.Devid wee pụta nihu ha wee sị ha: Ọ bụrụ na ọ bụ maka udo ka unu ji bịakwute m ka unu nyere m aka, obi mụ na unu ga-abụ otu. Ma ọ bụrụ na ọ bụ ka unu rara m nye naka ndị iro m mgbe ọbụ aka m dị ọcha, ka Chineke nna nna anyị hà hụ maka ya ma dozie okwu.Mmụọ nsọ wee kpuchie Amesaị, bụ onyeisi mmadụ iri atọ ahụ, o wee, sị:E nwekwara ụfọdụ nime ụmụ Manase bụ ndị gbakwuuru Devid mgbe ya na ndị Filistia bịara ibuso Sọl agha; ma o nyeghịrị ha aka, nihi na mgbe ndị isi ndị Filistia gbasịrị izu, ha gwara ya ka ọ lawa, sị: Ọ ga-agbakwuru onyenwe ya Sọl bụ nke ga-eri isi anyị.Mgbe ọ bịara na Ziklag, Adna na Jozabad na Jedayel na Maịkel na Jozabad na Elaịhu na Ziletaị, bụ ndị isi nke otu puku otu puku ndị agha bụ ndị Manase, si na Manase gbakwuru ya.Ha nyeere Devid aka ịlụso ìgwè ọ lụọ ọ gbalaga ọgụ, nihi na ha niile bụ ndị dike obi siri ike, ha wee bụrụ ndị isi netiti ndị agha ya;nihi na ndị mmadụ na-abịakwute Devid kwa ụbọchị inyere ya aka, ruo mgbe ha ghọrọ ụsụụ ndị agha dị ukwuu, dị ka ụsụụ ndị agha nke Chineke.Ndị a bụ ọnụ ọgụgụ ndị isi nke ndị a kwadebere maka agha bụ ndị bịakwutere Devid nime Hibrọn iji nyefee ya alaeze Sọl dị ka iwu Jehova si dị.Ụmụ Juda ndị na-ebu ọta ukwu na ube dị puku mmadụ isii na narị asatọ, ndị a kwadebere maka agha.Nime ụmụ Simiọn, ndị dike obi siri ike, bụ ndị so ná ndị agha dị puku mmadụ asaa na otu narị.Nime ụmụ Livaị, e nwere puku mmadụ anọ na narị isii.Jehoyada bụ onye ndú ụmụ Erọn, puku mmadụ atọ na narị asaa sokwa ya.E nwekwara Zedọk, nwa okorobịa bụ dike obi siri ike, na ụlọ ndị nna nna ya, bụ ndị isi iri abụọ na abụọ.Nime ụmụ Benjamin, bụ ụmụnne Sọl, e nwere puku mmadụ atọ. Ruo mgbe ahụ, ihe ka ọtụtụ nime ha nọ na-echesi ụlọ Sọl nche ike.Nime ụmụ Ifrem, e nwere puku mmadụ iri abụọ na narị asatọ, bụ ndị dike obi siri ike, ndị a ma ama, dị ka ụlọ ndị nna nna ha si dị.Nime ọkara ebo Manase, e nwere puku mmadụ iri na asatọ a kpọrọ aha maka ịbịa mee Devid eze.Nime ụmụ Ịsaka, bụ ndị maara ihe oge nyere, iji mata ihe Izrel kwesịrị ime, e nwere narị ndị isi abụọ, ụmụnne ha niile na-erubere ha isi.Nime ụmụ Zebulọn, e nwere puku mmadụ iri ise, bụ ndị na-aga agha, ndị na-ebu ụdị ngwá agha niile aga agha, ha ejighịkwa obi abụọ na-agakwuru Devid.Nime ụmụ Naftalaị, e nwere otu puku ndị isi, ha nwekwara puku mmadụ iri atọ na asaa ndị na-ebu ọta ukwu na ube.Nime ụmụ Dan, ndị na-aga agha dị puku mmadụ iri abụọ na asatọ na narị isii.Nime ụmụ Asha, ndị na-aga agha dị puku mmadụ iri anọ.Ndị si nofe Jọdan netiti ụmụ Ruben na ụmụ Gad na ọkara ebo Manase, bụ ndị bu ngwá agha niile nke ndị agha, dị otu narị puku mmadụ na puku iri abụọ.Ndị a niile bụ ndị agha, ndị na-aga agha; ha ji obi zuru ezu bịa na Hibrọn ka ha mee Devid eze Izrel dum; ndị niile fọdụrụ nIzrel jikwa otu obi chọọ ka e mee Devid eze.Ha na Devid wee nọrọ nebe ahụ ruo ụbọchị atọ, na-eri ihe, na-aṅụkwa ihe ọṅụṅụ, nihi na ụmụnne ha mere nkwadebe maka ha.Ndị bi ha nso, ruo Ịsaka na Zebulọn na Naftalaị, jikwa ịnyịnya ibu na kamel na jakị na ehi na-ebute ihe oriri ndị e ji ntụ ọka mee, mbadamba achịcha mkpụrụ fig na achịcha mkpụrụ vaịn a mịrị amị na mmanya na mmanụ na ehi na atụrụ, nụba, nihi na a na-aṅụrị ọṅụ nIzrel. 